117 Durum

Dicitur ab expertis quod viator molliter ambulat, set dure sedeat et quiescat. Ideo, Deus volens nos bene proficere in hac uita disponit pro nobis dura, Psal. [16:4]: *Verba labiorum tuorum, ego custodivi vias [duras]*. Vnde Augustinus, *De verbis Domini*, que dura sunt laborantibus, eadem ipsa mitescunt amantibus. Ideo Hieronimus, *Epistola* 50, nichil amantibus durum est. Jer. 30[:15]: *Propter dura et peccata tua hec feci tibi*, id est, Permisi te, Ierusalem, captiuari.

¶ Figura ad hoc, Gen. 42[:7], Joseph *durius loquebatur* ad fratres suos donec viderit hoc eos penitentes. Sic fecit Deus nobiscum, Psal. [59:5]: *Ostendisti populo tuo dura*.

¶ Pannus durus meius mundat ciphum quam mollis, sic dura penitencia melius quam mollicies deliciarum. Ideo dixerunt discipuli Christo, Joan 6[:61]: *Durus est hic sermo, et quis potest eum audire*? Cuius racio est quia Ezech. 3[:7], dicitur, *Omnis domus Israël attrita fronte est, et duro corde*. Ideo, oportet per duram penitenciam durum duro corrigatur. Homo exeuns in periculo, ut in bello, non dormit nisi armatus et dure decumbens, set quia salara fecit contrarium, Judic. 4[:18-21], dormiens sub pallio Sisara[[1]](#endnote-1) interfectus est. Nos sumus in continuo periculo. Ideo, durius est nobis viuendum, tinea raro nascitur in panno dura, set eciam molli, sic corupcio raro nascitur in homine dure viuente, set in molli. Job 40[:16], dicitur de diabolo, quod *sub umbra dormit in secreto calami, [et] in locis humentibus*. Prou. 18[:9]: *Qui mollis et dissolutus est*. Item, ad amantem dicuntur mollis sanguis infringit. Et marmorem quem ferrum non edomat, plumbum molle scribit. Vnde, in locis mollibus non crescunt arbores nisi steriles sicut salices et vlmus.

¶ Item, secundum Aristotelem, [*De animalibus*], 7, c. 19, apes que moriuntur oleo immicte, reuiuiscunt aspere aceto pungitiuo et duoro. Qui sic tabescunt sub deliciis reuiuiscunt sub penitencia.

¶ Ferrum quod /f.34va/ mollitur custodiunt rubigine consumitur, dure excitant clarescit.

¶ Figura ad ista habetur Exod. 26[:7], tota pulcritudo tabernaculi cooperta fuit et custoditur duris sagis cilicinis contra pluuias et tempestates, sic parua duricie penitencie defendit se contra temptaciones.

¶ Exemplum aper naturaliter habet vnum latus durum et aliud molle, set durum ponit insultorem per mollem quandoque ad mortem vulneratur. Philosophus dicit in libro *De vegetiis*, quando est duri corticis et redditur sterilis, remedium est findere radicem et ponere lapidem in fissura. Ita ut humor malus qui fecit arborem possit effluere, qui propter duriciam corticis intus tenebatur. Sic finibatur cor durum per contricionem et ponatur in fissura lapis Christus et effluat humor malus et efficietur arbor fructuosa.

¶ Item, narrat Boethius in principio *Musice*, quod dum quidam iuuenis insaniret libidine propter quedam scortum quod ante tibicinem m. b. molli psallentem histrionabat nec per aliquem amicorum cohiberi posset. Fecit Pictagoras tibicinem mutare sonum m. a. quadratum quod reddit asperum sonum et statim sedata est passio.

¶ Item, quando terra est mollis in ripario aque, aqua currit nunc ad istam partem nunc ad illam et facit fissuram, set infra ripas duras tenet cursum suum. Sic si caro fuerit delicata cor patitur passiones et nunc tendit ad vnum vicium nunc ad aliud. Set remedium est in tali terra figere palas uel ponere lapides duros. Sic nos debemus sepire carnem nostram palo crucis et lapidibus penitencie, Psal. [118:120]: *Confige timore tuo carnes meas*.

1. Sisara ] *corr*. Joel F.128. [↑](#endnote-ref-1)